ན་ཏུ་སྤང་།།
འདོད་དང་སྲེད་པ་མ་རིག་ལྟ་བ་ཡི།།
ཟག་པ་བཞི་ཡང་ཡོངས་སུ་སྤང་བགྱིའོ།།
སྲིད་པའི་འཇིགས་པ་འཇོམས་མཛད་པའི།།
བརྟུལ་ཞུགས་ཉི་ཤུ་རྩ་ལྔ་པོ།།
497

བསྟོད་ཚོགས་ཀྱི་སྐོར།

སྣ་ཚོགས་གཙོ་བོའི་གསུང་ཇི་བཞིན།།
བདག་གིས་བརྟན་པོར་གཟུང་བར་བགྱི།།
དུས་འདི་ནས་ནི་བཟུང་ནས་སུ།།
བྱང་ཆུབ་སྙིང་པོར་མཆིས་ཀྱི་བར།།
སངས་རྒྱས་དང་ནི་བྱང་ཆུབ་སེམས།།
དཔལ་ལྡན་བླ་མ་ཁྱེད་སྤངས་ནས།།
བླ་མ་གཞན་དག་རྨི་ལམ་དུའང༌།།
སྲོག་དོར་ནས་ནི་བསྟེན་མི་བྱ།།
གཞན་ཡང་དེ་བཞིན་དུས་ཀུན་ཏུ།།
གཡོ་སྒྱུ་མེད་པར་ནུས་ཚད་ཀྱིས།།
ལུས་ངག་སེམས་དང་གསུམ་པོ་ནི།།
གཙོ་བོའི་སྤྱན་སྔར་དབུལ་བར་བགྱི།།
འདིར་ནག་ཟླའི་ཉས་མཚོན་བའི་དུས་ཆེན་ལྟ་བུར་ཆོས་རྗེ་ཀུན་མཁྱེན་ཆེན་པོས་མཛད་པའི་དུས་འཁོར་
བསྟོད་ཆེན་སྦྱོར་དྲུག་བརྒྱུད་འདེབས། ཇོ་ནང་རིགས་ལྡན་སྤྲུལ་པའི་སྐུ་ཡབ་སྲས་རྣམས་ཀྱི་གསོལ་འདེབས་
རྒྱས་བསྡུས་དང༌། ཁོ་བོས་བྱས་པའི་བརྒྱུད་འདེབས་རྡོ་རྗེ་འབེབས་པ་སོགས་ཅི་ནུས་བྱ། རྒྱུན་ཁྱེར་ལྟ་བུར།
ཁྱབ་བདག་དང་པོའི་སངས་རྒྱས་རྡོ་རྗེ་འཆང༌།།
དུས་ཀྱི་འཁོར་ལོ་ཤཱཀྱའི་སྐྱེས་མཆོག་དང༌།།
498

རྡོ་རྗེའི་ཡེ་ཤེས་འབེབས་པའི་བྱིན་རླབས་ལམ་ཟབ་ཀྱི་ཕྲེང་བ་ཡོངས་འདུས་ལྗོན་པའི་སྐྱེད་ཚལ།

ཆོས་རྒྱལ་རིགས་ལྡན་རྩ་བརྒྱུད་བླ་མ་ལ།།
གསོལ་བ་འདེབས་སོ་བདག་རྒྱུད་བྱིན་གྱིས་རློབས།།
རབ་འབྱམས་རྒྱལ་བ་ཡོངས་ཀྱི་སྐུ་རྡོ་རྗེ།།
ཕྲེང་འཛིན་སྦྱོར་བས་བསྡུས་པའི་རྒྱུད་སྟོན་པ།།
རྡོ་རྗེའི་རིགས་ལྡན་འཇམ་དཔལ་གྲགས་པ་ལ།།
གསོལ་བ་འདེབས་སོ་བདག་རྒྱུད་བྱིན་གྱིས་རློབས།།
རབ་འབྱམས་རྒྱལ་བ་ཡོངས་ཀྱི་གསུང་རྡོ་རྗེ།།
འཁྲུལ་མེད་རྡོ་རྗེའི་ཚིག་གི་ངེས་གསང་འགྲེལ།།
སྙིང་རྗེའི་དབང་ཕྱུག་པདྨ་དཀར་པོ་ལ།།
གསོལ་བ་འདེབས་སོ་བདག་རྒྱུད་བྱིན་གྱིས་རློབས།།
རབ་འབྱམས་རྒྱལ་བ་ཡོངས་ཀྱི་ཐུགས་རྡོ་རྗེ།
རྩ་བའི་རྒྱུད་ཆེན་ཞུ་ཞིང་སྡུད་མཛད་པ།།
གསང་བདག་རྡོ་རྗེ་ཟླ་བའི་འོད་བཟང་པོར།།
གསོལ་བ་འདེབས་སོ་བདག་རྒྱུད་བྱིན་གྱིས་རློབས།།
རྒྱལ་བ་ཀུན་གྱི་ཡེ་ཤེས་རྡོ་རྗེའི་དངོས།།
བདེན་གཉིས་གཤགས་འབྱེད་ཆོས་འཁོར་བཞི་པ་བསྐོར།།
འཇིག་རྟེན་མགོན་པོ་ཀུན་མཁྱེན་ཆོས་རྗེ་ལ།།
གསོལ་བ་འདེབས་སོ་བདག་རྒྱུད་བྱིན་གྱིས་རློབས།།
499

བསྟོད་ཚོགས་ཀྱི་སྐོར།

རབ་འབྱམས་རྒྱལ་བ་མ་ལུས་སྐྱེད་བའི་ཡུམ།།
དཀྱིལ་འཁོར་དབང་ཕྱུག་ཀུན་གྱི་འདྲེན་པ་མོ།།
འཇིགས་པ་ཀུན་སྐྱོབ་ལྷ་མོ་སྒྲོལ་མ་ལ།།
གསོལ་བ་འདེབས་སོ་བདག་རྒྱུད་བྱིན་གྱིས་རློབས།།
དཔལ་ལྡན་རྒྱུ་སྐར་དཀྱིལ་འཁོར་ལྟ་ཚོགས་དང༌།།
ཡི་དམ་མཁའ་འགྲོ་ཆོས་སྐྱོང་ཕྱི་ནང་གཞན།།
གཉིས་མེད་ཡེ་ཤེས་ཕྱག་རྒྱར་གྲུབ་རྣམས་ལ།།
གསོལ་བ་འདེབས་སོ་བདག་རྒྱུད་བྱིན་གྱིས་རློབས།།
གཞི་རྒྱུད་བདེ་གཤེགས་སྙིང་པོའི་རིགས་སད་ནས།།
ལམ་རྒྱུད་རྡོ་རྗེའི་རྣལ་འབྱོར་མཐར་ཕྱིན་ཏེ།།
འབྲས་རྒྱུད་གཉིས་སུ་མེད་པའི་ཡེ་ཤེས་སྐུ།།
ཚེ་འདིར་བདེ་བླག་འགྲུབ་པར་བྱིན་གྱིས་རློབས།།
ཕུར་ཚུགས་གསོལ་འདེབས་གྲངས་གསོག་པར་སྤྲོ་ན་སྦྱོར་དྲུག་སྔོན་འགྲོ་ལྟར་བྱས་ལ།
ལྷ་བདེ་གཤེགས་སྙིང་པོའི་བཀའ་དྲིན་གྱིས།།
ཡིད་རྣམ་རྟོག་འགྱུ་བ་སོ་སོར་བཅད།།
ཉམས་འོད་གསལ་རྟགས་བཅུ་མངོན་གྱུར་ནས།།
ལམ་སོར་སྡུད་འབྱང་པར་བྱིན་གྱིས་རློབས།།
500

རྡོ་རྗེའི་ཡེ་ཤེས་འབེབས་པའི་བྱིན་རླབས་ལམ་ཟབ་ཀྱི་ཕྲེང་བ་ཡོངས་འདུས་ལྗོན་པའི་སྐྱེད་ཚལ།

ཕ་དྲིན་ཅན་བླ་མ་ལ་གསོལ་བ་འདེབས།།
རིགས་ལྡན་ཡབ་སྲས་རྣམས་ཀྱི་བྱིན་གྱིས་རློབས།།
ལྷ་བདེ་གཤེགས་སྙིང་པོའི་བཀའ་དྲིན་གྱིས།།
ཡིད་རླུང་སེམས་ངག་རྣམས་མི་གཡོ་ཞིང༌།།
ཉམས་ཤེས་རབ་རྟོག་དཔྱོད་དགའ་བདེ་འཕེལ།།
ལམ་བསམ་གཏན་འབྱང་པར་བྱིན་གྱིས་རློབས།།
ཕ་དྲིན་ཅན་བླ་མ་ལ་གསོལ་བ་འདེབས།།
རིགས་ལྡན་ཡབ་སྲས་རྣམས་ཀྱི་བྱིན་གྱིས་རློབས།།
ལྟ་བདེ་གཤེགས་སྙིང་པོའི་བཀའ་དྲིན་གྱིས།།
རྩ་རོ་རྐྱང་རླུང་བཅུ་དབུ་མར་ཆུད།།
ཉམས་གཏུམ་མོ་འབར་བས་ཧཾ་ཡིག་ཞུ།།
ལམ་སྲོག་རྩོལ་འབྱང་པར་བྱིན་གྱིས་རློབས།།
ཕ་དྲིན་ཅན་བླ་མ་ལ་གསོལ་བ་འདེབས།།
རིགས་ལྡན་ཡབ་སྲས་རྣམས་ཀྱི་བྱིན་གྱིས་རློབས།།
ལྷ་བདེ་གཤེགས་སྙིང་པོའི་བཀའ་དྲིན་གྱིས།།
ཁམས་འཛག་མེད་ཐིག་ལེ་དཔྲལ་བར་བརྟན།།
ཉམས་ཞུ་བདེ་འགྱུར་མེད་རྒྱུད་ལ་སྐྱེས།།
ལམ་འཛིན་པ་འབྱང་པར་བྱིན་གྱིས་རློབས།།
501

བསྟོད་ཚོགས་ཀྱི་སྐོར།

ཕ་དྲིན་ཅན་བླ་མ་ལ་གསོལ་བ་འདེབས།།
རིགས་ལྡན་ཡབ་སྲས་རྣམས་ཀྱི་བྱིན་གྱིས་རློབས།།
ལྷ་བདེ་གཤེགས་སྙིང་པོའི་བཀའ་དྲིན་གྱིས།།
ལུས་རྩ་འདབ་བདེ་ཆེན་ཐིག་ལེས་གང་།།
ཉམས་ཕྱག་རྒྱ་གསུམ་ལ་མངའ་བརྙེས་པ།།
ལམ་རྗེས་དྲན་འབྱང་པར་བྱིན་གྱིས་རློབས།།
ཕ་དྲིན་ཅན་བླ་མ་ལ་གསོལ་བ་འདེབས།།
རིགས་ལྡན་ཡབ་སྲས་རྣམས་ཀྱི་བྱིན་གྱིས་རློབས།།
ལྷ་བདེ་གཤེགས་སྙིང་པོའི་བཀའ་དྲིན་གྱིས།།
རྩ་འཁོར་ལོ་དྲུག་པོ་བདེ་བས་གང༌།།
ཉམས་སྤྲོས་པ་མེད་ལ་དབང་འབྱོར་བའི།།
ལམ་ཏིང་འཛིན་འབྱང་པར་བྱིན་གྱིས་རློབས།།
ཕ་དྲིན་ཅན་བླ་མ་ལ་གསོལ་བ་འདེབས།།
རིགས་ལྡན་ཡབ་སྲས་རྣམས་ཀྱི་བྱིན་གྱིས་རློབས།།
ལྷ་བདེ་གཤེགས་སྙིང་པོའི་བཀའ་དྲིན་གྱིས།།
ལུས་བྱེད་བཅིང་གནད་དང་མ་བྲལ་ཞིང༌།།
ཆོས་མ་ནོར་མན་ངག་ཟབ་མོ་ཡིས།།
ལམ་སྦྱོར་དྲུག་འབྱང་པར་བྱིན་གྱིས་རློབས།།
502

རྡོ་རྗེའི་ཡེ་ཤེས་འབེབས་པའི་བྱིན་རླབས་ལམ་ཟབ་ཀྱི་ཕྲེང་བ་ཡོངས་འདུས་ལྗོན་པའི་སྐྱེད་ཚལ།

ཕ་དྲིན་ཅན་བླ་མ་ལ་གསོལ་བ་འདེབས།།
རིགས་ལྡན་ཡབ་སྲས་རྣམས་ཀྱི་བྱིན་གྱིས་རློབས།།
དེ་ནས་དབང་བཞི་ལེན་པ་ནི། དེ་ལྟར་གསོལ་བ་བཏབ་པས་འཁོར་གྱི་ལྷ་ཚོགས་
རྟེན་དང་བརྟེན་པར་བཅས་པ་འོད་དུ་ཞུ་ནས་གཙོ་བོ་ལ་ཐིམ། གཙོ་བོ་འཇམ་པའི་
རྡོ་རྗེ་གྲགས་པ་མིའི་དབང་པོའི་ལུས་དཀྱིལ་གྱི་གནས་བཞིར་ཡི་གེ་བཞི་དང་བཅས་
པ་གསལ་བ་བདག་ལ་དགྱེས་པའི་ཐུགས་ཀྱིས་རྩེ་གཅིག་ཏུ་དགོངས་ཤིང་བྱིན་གྱིས་
རློབ་པར་གྱུར།
ཨོཾ་ཨཱཿཧཱུྃ་ཧོཿ
དཔལ་ལྡན་བླ་མ་ཐུགས་རྗེ་སྤྲུལ་པའི་སྐུ།།
བདག་དང་སྲིད་གསུམ་སེམས་ཅན་ཐམས་ཅད་ཀྱི།།
སྤྱི་བོའི་འཁོར་ལོ་ལུས་ཀྱི་ཐིག་ལེ་ལ།།
རྟག་ཏུ་བཞུགས་ནས་བྱིན་གྱིས་བརླབ་ཏུ་གསོལ།།
བུམ་པའི་དབང་གིས་མངོན་པར་དབང་བསྐུར་ཏེ།།
ལུས་ཀྱི་ལོངས་སྤྱོད་ཀུན་ལ་མི་ལྟོས་པར།།
བསྙེན་པའི་ཡན་ལག་དབྱིབས་ཀྱི་རྣལ་འབྱོར་དང༌།།
འདུ་མི་བྱེད་པའི་རྣམ་པར་ཐར་པ་ཡིས།།
སད་པའི་གནས་སྐབས་ལུས་ཀྱི་སྒྲིབ་བྲལ་ནས།།
དགའ་བའི་དགའ་བ་སྐུ་ཡི་རྡོ་རྗེ་འཛིན།
503

བསྟོད་ཚོགས་ཀྱི་སྐོར།

དྲི་བྲལ་འབྲས་བུ་པད་འདབ་ཡངས་པའི་སྤྱན།།
སྒྱུ་འཕྲུལ་དྲྭ་བས་མངོན་པར་བྱང་ཆུབ་སྟེ།།
སྣ་ཚོགས་གཟུགས་བརྙན་ངེས་པ་མེད་པའི་དབྱིབས།།
རྣམ་པ་ཀུན་ཏུ་རྫུ་འཕྲུལ་བགྲོད་པ་ཅན།།
གང་ལ་གང་འདུལ་ཅིར་ཡང་སྤྲུལ་པའི་སྐུ།།
དམ་ཚིག་སེམས་དཔར་དེང་བདག་གྲུབ་པར་མཛོད།།
དཔལ་ལྡན་བླ་མ་ལོངས་སྤྱོད་རྫོགས་པའི་སྐུ།།
བདག་དང་སྲིད་གསུམ་སེམས་ཅན་ཐམས་ཅད་ཀྱི།།
མགྲིན་པའི་འཁོར་ལོ་ངག་གི་ཐིག་ལེ་ལ།།
རྟག་ཏུ་བཞུགས་ནས་བྱིན་གྱིས་བརླབ་ཏུ་གསོལ།།
གསང་བའི་དབང་གིས་མངོན་པར་དབང་བསྐུར་ཏེ།།
ངག་གི་ལོངས་སྤྱོད་ཀུན་ལ་ལྟོས་མེད་པར།།
ཉེ་བར་སྒྲུབ་པ་སྔགས་ཀྱི་རྣལ་འབྱོར་དང༌།།
སྨོན་པ་མཻད་པའི་རྣམ་པར་ཐར་པ་ཡིས།།
རྨི་ལམ་གནས་སྐབས་ངག་གི་སྒྲིབ་བྲལ་ནས།།
མཆོག་དགའི་དགའ་བ་གསུང་གི་རྡོ་རྗེ་འཛིན།།
སྐྱེས་བུ་བྱེད་འབྲས་ཉིན་མོར་བྱེད་པའི་སྐུ།།
རྣམ་པ་ཉི་ཤུས་མངོན་པར་བྱང་ཆུབ་སྟེ།།
504

རྡོ་རྗེའི་ཡེ་ཤེས་འབེབས་པའི་བྱིན་རླབས་ལམ་ཟབ་ཀྱི་ཕྲེང་བ་ཡོངས་འདུས་ལྗོན་པའི་སྐྱེད་ཚལ།

གཞོམ་དུ་མེད་པའི་རང་སྒྲ་མི་ཟད་དབྱངས།།
ཐམས་ཅད་སྐད་ཀྱིས་ཇི་ལྟར་མོས་བཞིན་དུ།།
ཐེག་པ་ཀུན་སྟོན་ལོངས་སྤྱོད་རྫོགས་པའི་སྐུ།།
སེམས་དཔའ་ཆེན་པོར་དེང་བདག་གྲུབ་པར་མཛོད།།
དཔལ་ལྡན་བླ་མ་འོད་གསལ་ཆོས་ཀྱི་སྐུ།།
བདག་དང་སྲིད་གསུམ་སེམས་ཅན་ཐམས་ཅད་ཀྱི།།
སྙིང་གའི་འཁོར་ལོ་ཡིད་ཀྱི་ཐིག་ལེ་ལ།།
རྟག་ཏུ་བཞུགས་ནས་བྱིན་གྱིས་བརླབ་ཏུ་གསོལ།།
གསུམ་པའི་དབང་གིས་མངོན་པར་དབང་བསྐུར་ཏེ།།
ཡིད་ཀྱི་ལོངས་སྤྱོད་ཀུན་ལ་མི་ལྟོས་པར།།
སྒྲུབ་པའི་ཡན་ལག་ཆོས་ཀྱི་རྣལ་འབྱོར་དང༌།།
མཚན་མ་མེད་པའི་རྣམ་པར་ཐར་པ་ཡིས།།
གཉིད་མཐུག་གནས་སྐབས་ཡིད་ཀྱི་སྒྲིབ་བྲལ་ནས།།
ཁྱད་པར་དགའ་བ་ཐུགས་ཀྱི་རྡོ་རྗེ་འཛིན།།
རྣམ་སྨིན་འབྲས་བུ་ཡེ་ཤེས་ཆེན་པོའི་སྐུ།།
རྣམ་པ་ལྔ་ཡིས་མངོན་པར་བྱང་ཆུབ་སྟེ།།
སེམས་ཀྱི་རང་བཞིན་གདོད་ནས་འོད་གསལ་ཆེ།།
མཁའ་དབྱིངས་ཀུན་ཁྱབ་གཏི་མུག་ཆེན་པོའི་བདག།
505

བསྟོད་ཚོགས་ཀྱི་སྐོར།

རྣམ་པར་མི་རྟོག་སྤྲོས་བྲལ་ཆོས་ཀྱི་སྐུ།།
བྱང་ཆུབ་སེམས་དཔར་དེང་བདག་གྲུབ་པར་མཛོད།།
དཔལ་ལྡན་བླ་མ་ལྷན་ཅིག་སྐྱེས་པའི་སྐུ།།
བདག་དང་སྲིད་གསུམ་སེམས་ཅན་ཐམས་ཅད་ཀྱི།།
ལྟེ་བའི་འཁོར་ལོ་ཡེ་ཤེས་ཐིག་ལེ་ལ།།
རྟག་ཏུ་བཞུགས་ནས་བྱིན་གྱིས་བརླབ་ཏུ་གསོལ།།
བཞི་པའི་དབང་གིས་མངོན་པར་དབང་བསྐུར་ཏེ།།
འཕོ་བའི་ལོངས་སྤྱོད་ཀུན་ལ་མི་ལྟོས་པར།།
སྒྲུབ་པ་ཆེན་པོ་དག་པའི་རྣལ་འབྱོར་དང༌།།
སྟོང་པ་ཉིད་ཀྱི་རྣམ་པར་ཐར་པ་ཡིས།།
ཆགས་པའི་གནས་སྐབས་ཡེ་ཤེས་སྒྲིབ་བྲལ་ནས།།
ལྷན་ཅིག་སྐྱེས་དགའི་ཡེ་ཤེས་རྡོ་རྗེ་འཛིན།།
རྒྱུ་མཐར་འབྲས་བུ་ཐམས་ཅད་མཁྱེན་པའི་སྐུ།།
སྐད་ཅིག་གཅིག་གིས་མངོན་པར་བྱང་ཆུབ་སྟེ།།
འགྱུར་བ་མེད་པ་མཆོག་གི་བདེ་བཆེ།།
སྣང་སྲིད་ཀུན་ཁྱབ་འ
ལྷན་ཅིག་སྐྱེས་པའི་ཡེ་ཤེས་དག་པའི་སྐུ།།
ཀུན་ཁྱབ་འདོད་ཆགས་ཆེན་པོའི་བདག།
རྡོ་རྗེ་སེམས་དཔར་དེང་བདག་གྲུབ་པར་མཛོད།།
506

རྡོ་རྗེའི་ཡེ་ཤེས་འབེབས་པའི་བྱིན་རླབས་ལམ་ཟབ་ཀྱི་ཕྲེང་བ་ཡོངས་འདུས་ལྗོན་པའི་སྐྱེད་ཚལ།

ཅེས་བརྗོད་ཅིང་ཕྱི་བྱིས་པ་འཇུག་པ་སོགས་དང༌། ནང་ཡིག་འབྲུ་སྤྲོ་བ། གསང་བ་ཟབ་མོའི་
རིམ་པ། ཡང་གསང་དགའ་བཞིའི་གར་མཁན། དེ་ཁོ་ན་ཉིད་ལ་བརྟེན་པ་སོགས་ལམ་དུས་ཀྱི་དབང་བློ་ནུས་
དང་འཚམས་པར་བླངས་ནས།
དཔལ་ལྡན་རྩ་བའི་བླ་མ་རིན་པོ་ཆེ།།
བདག་གི་སྙིང་གར་པདྨའི་ཟེའུ་འབྲུ་ལ།།
འབྲལ་བ་མེད་པར་རྟག་པར་བཞུགས་ནས་ཀྱང༌།།
བཀའ་དྲིན་ཆེན་པོའི་སྒོ་ནས་རྗེས་བཟུང་སྟེ།
སྐུ་གསུང་ཐུགས་ཀྱི་དངོས་གྲུབ་སྩལ་དུ་གསོལ།།
གསོལ་བ་བཏབ་པས་བླ་མ་འཇམ་པའི་རྡོ་རྗེ་འོད་དུ་ཞུ། རང་གི་སྤྱི་བོ་ནས་
སྙིང་གར་ཞུགས། བླ་མའི་སྐུ་གསུང་ཐུགས་ཡེ་ཤེས་རྡོ་རྗེ་དང་རང་གི་སྒོ་གསུམ་དབྱེར་
མི་ཕྱེད་པར་གྱུར་ པར་མོས་ལ་འོད་གསལ་ཕྱག་རྒྱ་ཆེན་པོའི་ངང་དུ་མཉམ་པར་བཞག །མཐར་རྣལ་
འབྱོར་སྤྱད་པའི་དགེ་རྩ་སྤེལ་བ་ནི།
བསོད་ནམས་འདི་ཡིས་འགྲོ་རྣམས་ངུ་བ་ལ་སོགས་
ལམ་གྱི་ལྷན་སྐྱེས་བདེ་བ་མཆོག་སྒོམ་སྟེ།།
འགྲོ་བའི་བླ་མ་སུམ་ཅུ་རྩ་གཉིས་མཚན་ལྡན་
སྐུ་འདི་ཆོས་ཀྱི་འཁོར་ལོར་ཡང་དག་གནས།།
ལྷ་རྣམས་མགོ་ཡི་གཙུག་གི་ནོར་བུའི་འོད་ཟེར་
ཚོགས་ཀྱིས་ཞབས་ཀྱི་པདྨ་ལ་གཏུགས་ཤིང༌།།
507

བསྟོད་ཚོགས་ཀྱི་སྐོར།

དམ་པའི་ལམ་སྟོན་ཉིན་བྱེད་བཞིན་དུ་མུན་པ་
ཀུན་འཇོམས་དུས་ཀྱི་འཁོར་ལོ་ཉིད་གྱུར་ཅིག།
གང་ཚེ་བལྟ་བར་ སོགས།
ཕྱོགས་བཅུ་ནམ་མཁའི་ སོགས།
དགེ་བ་འདི་ཡིས་མྱུར་ཏུ་བདག།
ཕྱག་རྒྱ་ཆེན་པོ་འགྲུབ་གྱུར་ སོགས་བྱའོ།།
རྒྱལ་བས་ལུང་བསྟན་སྨྲ་བའི་རྒྱལ།།
རྡོ་རྗེའི་རིགས་ལྡན་འཇམ་དཔལ་ལ།།
བརྟེན་ནས་རིགས་གསུམ་དཀྱིལ་འཁོར་པའི།།
བྱིན་རླབས་ཆུ་བོ་འབེབས་པའི་ཐབས།།
ཉམས་སུ་གང་བླངས་སྐྱེ་བོ་ཀུན།།
རིགས་གསུམ་མགོན་དང་སྐལ་མཉམ་སྟེ།།
རྣམ་ཀུན་མཆོག་ལྡན་སྟོང་པ་ཉིད།།
འགྱུར་མེད་བདེ་དང་ཟུང་འཇུག་ཤོག།
ཅེས་པ་འདིའང་རང་སློབ་ངེས་གསང་ལ་མི་འཇིགས་པའི་བཟོད་པ་ཅན་སྤང་ཕུག་བླ་མ་ཀརྨ་ངེས་
དོན་ནས་ཆེད་དུ་བསྐུལ་ངོར་བརྗོད་ན་བྱིན་རླབས་འཇུག་པའི་རྡོ་རྗེའི་གསུང་རྣམས་གོ་བསྒྲིགས། ཆོས་རྗེ་
རིགས་ལྡན་ཀུན་མཁྱེན་ཆེན་པོ་ཡབ་སྲས་ཀྱི་མན་ངག་གིས་བརྒྱན་ཏེ། དུས་ཀྱི་འཁོར་ལོ་ལ་མོས་པའི་ངེས་པ་
508

རྡོ་རྗེའི་ཡེ་ཤེས་འབེབས་པའི་བྱིན་རླབས་ལམ་ཟབ་ཀྱི་ཕྲེང་བ་ཡོངས་འདུས་ལྗོན་པའི་སྐྱེད་ཚལ།

གཏིང་ཚུགས་རྙེད་པ་ཀརྨ་ངག་དབང་ཡོན་ཏན་རྒྱ་མཚོས་ནག་པ་ཟླ་བའི་དུས་ཆེན་ལ་དཔལ་སྤུངས་ཡང་ཁྲོད་
དུ་བྲིས་པ་དགེ་ལེགས་འཕེལ། གལ་ཏེ་རྒྱུན་ཁྱེར་ལྟ་བུར་བསྡུ་བར་འདོད་ན་སྐྱབས་སེམས་ནས་སྡུག་བསྔལ་
ལས་སྐྱོབ་པར་མཛད་པའོ། །སྐྱེས་མཆོག་གཉིས་མེད་ནས་རྒྱལ་བའི་དབང་པོ་ཁྱོད་ལ་བདག་སྐྱབས་མཆི།
ཀུནྡ་རབ་ཏུ་ཁྱབ་བྱེད་ནས་སེམས་ཅན་དོན་གྱི་སླད་དུ་བདག་བགྱིད་དོ། །ཁྱབ་བདག་དང་པོའི་ནས་བྱིན་གྱིས་
རློབ་པར་གྱུར། དབང་ལེན་པའི་དམིགས་པ་དང་བཅས་འབྲུ་བཞི་བརྗོད། དཔལ་ལྡན་རྩ་བའི་བླ་མ་སོགས་
བརྗོད་ལ་མཐར་དབྱུང་ངོ༌།།
509

བསྟོད་ཚོགས་ཀྱི་སྐོར།